open-index/open-wikipedia-markdown huggingface dataset:
Zana Rudi

parapamje
**Zana Rudi** ka shërbyer si Ambasadore e Republikës së Kosovës në Panama. Emëruar nga Presidenti i Kosovës në dhjetor të vitit 2016, u bë ambasadorja e parë e Kosovës në këtë shtet. Ambasadorja Rudi i paraqiti kredencialet Presidentit të Panamasë  duke filluar edhe zyrtarisht punën e saj si ambasadore në Panama me 9 shkurt 2017. Nga Panamaja ajo shërbeu si Ambasadore jo-rezidente në El Salvador , Honduras , Kosta Rikë , Saint Kits dhe Nevis , Belize , Saint Lucia , dhe Guajana . Ajo mbuloi gjithë rajonin e Amerikës Latine dhe Karaibeve ex-oficio duke kontribuuar kështu në mënyrë aktive dhe direkte agjendës së njohjeve, prezencës ndërkombëtare dhe forcimit të imazhit të Kosovës në këtë pjesë të botës. 

Para se të bëhet Ambasadore, Zana Rudi ka shërbyer si shefe e misionit në Qytetin e Panamasë, Panama ku edhe filloi karrierën e saj në shërbimin e jashtëm të Republikës së Kosovës, duke hapur dhe drejtuar ambasadën e parë dhe të vetme të Kosovës në Amerikën Latine. 

Para se të fillojë karrierën në shërbimin e jashtëm, Zana Rudi në vitin 2011, u kthye në Kosovë nga SHBA për t'iu bashkuar Ministrisë së Punëve të Jashtme në cilësinë e këshilltares së Ministrit duke kontribuar në politikën jashtme të Kosovës, duke iu bashkuar kështu përpjekjeve institucionale për forcimin e imazhit dhe subjektivitetit ndërkombëtar të vendit.

Menjëherë pas përfundimit të studimeve pasuniversitare në Universitetin prestigjioz të Harvardit, në vitin 2010 ajo iu bashkua State Street Corporation në Boston në tri ekipe në Tregjet Globale. Në Programin e Zhvillimit Profesional të State Street Corporation ajo pati rastin të mësojë për sektorin privat në një kompani me rëndësi. Kjo përvojë është treguar e nevojshme në përpjekjet në diplomaci ekonomike.

Në studimet e magjistraturës në Harvard Kennedy School, përkrahur nga Fondi KAEF, ajo u diplomua me titullin magjistër në Politika Publike dhe Marrëdhënie Ndërkombëtare dhe Globale.

Përvojat profesionale të ambasadores Rudi përfshijnë edhe dy angazhimet e saj në organizatat multilaterale me UNHCR në Nju Jork dhe Bankën Botërore në Prishtinë. 

Para se të fillojë studimet e magjistraturës në 2006, në moshën 23 vjeçare, Zana ishte pjesë e Ministrisë së Administrimit të Pushtetit Lokale në cilësinë e shefes së kabinetit të Ministrit, ku ajo përforcoi përvojën dhe pasionin e saj për politikat publike në nivel qendror dhe lokal (përmes grupeve punuese si ato për zgjedhjet, decentralizim, etj).

Në vitin 2002, Zana Rudi u regjistrua në Universitetin Graceland-it në Ajova të Shteteve të Bashkuara të Amerikës, si pjesë e një programi të bursave të promovuar nga Ambasadori i atëhershëm i SHBA në Kosovë, SH.T. Z. John Menzies. Në Graceland, Zana ndoqi studime ndërkombëtare, shkenca politike, histori dhe spanjisht.

Me gjithë përvojat e saj, Zana kishte një dëshirë të fortë për t’i përdorur ato në Kosovë për të ndihmuar në zhvillimin e vendin e saj.

Për angazhimin e saj meritor dhe kontributin për shoqërinë të vlerësuar nga Universiteti i Graceland-it , Zana Rudi në prill të vitit 2017 u nderua me Çmimin “Doktor Nderi” nga ky universitet.

Zana është e martuar dhe ka dy vajza.

## Referime
Luljeta Vuniqi

**Luljeta Vuniqi** është ambasadore e Kosovës në Budapest, Hungari. Ka lindur në Gjakovë, por tani jeton në Prishtinë. Ka studiuar në Gjimnazin "Hajdar Dushi ", në Gjakovë. Ndërsa shkollimin Universitar e kreu në " Universitetin e Prishtinës(UP)".

## Referimet
Ramadan Gashi

Ramadan Gashi është Ambasador i Republikës së Kosovës në Senegal.

## Biografia
Ramadan Gashi është diplomat karriere i angazhuar në Shërbimin e Jashtëm të Republikës së Kosovës nga viti 2009, por me përvojë të gjerë jetësore. Ai ka punuar mësues, arsimtar, menaxher, përkthyes, gazetar, aktivist kulturor e politik për disa decenie me radhë në botën e jashtme. 

Gashi ka ndjekur rrjedhat ndërkombëtare në Bruksel ku ka arritur të fitojë përvojë diplomatike duke qenë aktiv në role të ndryshme në mbrojtje të interesave të Kosovës. Ai është licencuar në Shkencat e Punës – Ergologji dhe menaxhim të potencialit njerëzor, në Bruksel dhe i licencuar gjithashtu në ekonominë agrare nga Universiteti i Kamzës – Tiranë. Gashi ka qenë mësimdhënës i gjuhës frënge dhe përkthyes – interpret profesional në gjuhën frënge. 

Gashi është pranuar në Shërbimin e Jashtëm me 23 nëntor 2009 dhe ka nisur karrierën me gradën konsull duke u emëruar të shërbejë në Misionin Diplomatik në Bruksel, Mbretëria e Belgjikës. 

Gashi gjatë vitit 2016 ka shërbyer si ushtrues detyre i Drejtorit të Departamentit për Marrëdhënie Dypalëshe në MPJ, dhe nga janari 2016 zyrtar i lartë për Afrikë, me theks në vendet frankofone. Nga nëntori 2013 Gashi është emëruar në Ministrinë e Punëve të Jashtme zyrtar i lartë për medie. 

Në vitin 2009 Ramadan Gashi është pranuar anëtar konsultant i Observatoriumit Ndërkombëtar të Burgjeve në Belgjikë. Nga viti 1990 deri në vitin 2000 Gashi ka shërbyer si sekretar i Zyrës së Republikës së Kosovës – Qendra për Informim e Republikës së Kosovës për Beneluks dhe Unionin Evropian dhe ka përfaqësuar Kosovën në konferenca e takime ndërkombëtare në Evropë. 

Nga viti 1974 e deri me 1999, Gashi ka qenë avokues, nisiator, themelues dhe kryetar i Komitetit Kombëtar të “Rezistencës Kombëtare të Shqiptarëve të Kosovës”. 

Gashi është nderuar me mirënjohje dhe çmime nderi nga institucione të Kosovës. 

Ramadan Gashi jeton në Pejë dhe në Bruksel. Ai është i martuar dhe ka katër fëmijë. Komunikon në gjuhën frënge, serbe, kroate, boshnjake, ka njohuri të gjuhës holandeze, gjermane dhe angleze.

## Referime
Mitrovica urbane

**Mitrovica urbane** - shtrihet përtej lumit Ibër. U ngrit në fushën dhe kodrinat deri atëherë të pabanuara afër qytetit. Shteti jugosllav ndërtoi në atë pjesë shumë godina shumëkatëshe, ku banesat iu ndanë në radhë të parë personelit serbo-malazez të asaj kohe, që u stimuluan dhe erdhën nga viset e ndryshme të Jugosllavisë. Më vonë u ngrit spitali modern, shkolla e mesme e mjekësisë, ndërsa disa dekada më vonë edhe Fakulteti i Xehtarisë dhe Metalurgjisë. Në këtë pjesë të qytetit ndodhet edhe Gjyqi i Qarkut dhe Shërbimi i Zjarrfikësve. Popullsia që jeton në këtë pjesë të qytetit kryesisht jetojnë nëpër rrokaqiej.

## Referime
Milaim Rama

**Milaim Rama** (lindur më 29 shkurt 1976) është një ish futbollist profesionist zviceran me origjinë shqiptare. 

## Kariera me klube
Ai filloi karrierën e tij profesionale në FC Thun dhe pati një periudh të shkurtër me FC Augsburg në Gjermani.

## Karriera ndërkombëtare
Rama u thirr për herë të parë në kombëtaren zvicerane në vitin 2003 nga trajneri Köbi Kuhn. Ai u bë lojtari i parë me origjinë shqiptare që u thirr në *Rossocrociati*.

## Referime
Arbaxhinjtë

**Arbaxhinjtë** ishin transportuesit e mallrave në të kaluarën, kur rrugët ishin shumë të këqija dhe ishte e pamundur të depërtonin mjetet e tjera. Arbaxhinjtë në Mitrovicë i kishin qerret e mbuluara që zakonisht tërhiqeshin nga kuajt dhe pasi ngarkonin mallin merrnin rrugët e Pejës, Jeni-Pazarit, Sjenicës, Plavës, Vushtrrisë, Prishtinës etj.

## Referime
Julie Mertus

**Julie A. Mertus** (1963) është profesoreshë e Studimeve të Paqes dhe Konfliktit në Universitetin Amerikan. Ajo është bashkëpunëtore e veprës ''The Suitcase: Refugees' Voices from Bosnia and Croatia* (*Zërave të Suedisë: Refugjatët nga Bosnja dhe Kroacia*), (Kaliforni, 1997), poashtu bashkëautore e veprës *Open Wounds: Human Rights Abuses in Kosovo* (*Plagëve të Hapura: Abuzimet e të Drejtave të Njeriut në Kosovë*) (1994) dhe autore e veprës: *Local Action/Global Change* (*Veprimi Lokal / Ndryshim Global'', 1999). 
Artikujt e Mertus mbi krizën e Kosovës janë shfaqur në shumë gazeta prestigjioze.
Arat e Kishës

**Arat e Kishës** - lokalitet në territorin e fshatit Batahir 20&nbsp;km larg Mitrovicës. Sipas evakovimit të kujtimeve të përcjella brez pas brezi fjala është për pronat që kishte kisha në këtë fshat. Fshatarët punonin tokat me te tretën për llogari të kishës.

## Referime
Kisha e Paldenicës

**Kisha e Paldenicës** - kisha e parë e evidentuar nga QRTK, është ajo që ndodhet në fshatin Paldenicë. Kisha paraqitet si rrënojë, ndërsa ka një trakt të vogel muri, i cili humbet nëpër dheun dhe shkurret e shumta. Është e ngjashme me kishën  në Karaçevë të Epërme të Kamenicës, sepse duket sikur një pjesë e saj, a më mirë baza e saj është thellë në tokë. Në naosin e kishës dhe rreth kishës gjenden fragmente qeramike, si parete qypash, ndonjë vegë qypash të ndryshëm etj. Në anën  jugperëndimore të kishës ndodhen varreza të pa hulumtuara, për të cilat thuhet se janë të vjetra shumë. Të vjetrit mbajnë mend për ndonjë asht të gjetur rastësisht.
Këtë kishë, sipas veprimtarit të njohur të kësaj ane, Shaban Çupit, në vitin 1961, një ekip arkeologësh nga Beogradi kishte vizituar Paldecinën. Ekipi kishte kërkuar një kishë, por përcjellësi I tyre, Gani Dernjani, (tashmë  I vdekur e atëherë në moshë, rreth 60 vjeç) i kishte shëtitur pa u treguar se ku ndodhej kasha rrënojë.

## Referime
Arat e Kumbullave

**Arat e Kumbullave** ndodhen në afërsi të Mitrovicës pranë fshatit Zhabar. Sot janë ara të punuara, ndërsa mbiemrin e trashëguan nga kumbullat, që dikur kishte me bollëk të mbjellura në këtë lokalitet.

## Referime
Patrik Doçi

**Patrik Doçi** është një futbollist kosovar. Ai ka lindur në Prizren më 4 Maj 1981.
Ai ka luajtur si mesfushor për skuadrën e futbollit F.K Sarajevo nga 2008 deri në 2009. Pas tre sezoneve të suksesshme me NK Žepče, duke përfshirë paraqitjen në Kupën UEFA 2005-06, ai u bashkua me kampionët e mbrojtur të NK Široki Brijeg dhe luajti për klubin në Ligën e Kampionëve të UEFA-s.

## Karriera
Filloi karrierën e tij me Shkëndijën Prizren, para se të kalonte në Liria Prizren. Duke luajtur për Lirinë, Doçi fitoi thirrjen e parë për ekipin kombëtar të Kosovës në vitin 2002.

### Skuadrat për të cilat ka luajtur
*F.K. Sarajevo 2008-2009
*KF Liria  2009-2009
*NK Žepče  2003-2006
*NK Široki Brijeg  2006-2007
*KF Vëllaznimi  2007-2008
*KF Trepça  2010-2010
*KF Ballkani  2010-2011
*HNŠK Moslavina  2011
*Ekipi kombëtar i futbollit të Kosovës

## Referime
Muzika tradicionale

### Muzika tradicionale
Në kohërat moderne muzika tradicionale është shumë më pak e dëgjuar se në kohërat e kaluara. Sipas shumë burimeve të sakta muzika tradicionale është përdorur nëpër oda patriotike gjatë luftës, por edhe gjatë kohës jo luftarake! Burimet e sigurta se kjo muzikë është përdorur gjatë asaj kohe është sepse shumë instrumente të ndryshme si: lahuta, defi, çiftelia, fylli, sharkia etj, janë të ruajtura si kujtime në muze të ndryshme. Por, kjo muzikë tradicionale është përdorur dhe përdoret akoma edhe në martesa shqiptare.Në të kaluarën, poezia epike në Kosovë dhe në Shqipërinë e veriut u këndua me lahuta (një shirit me një fije) dhe më pas u përdor edhe çiftelia. Muzika kosovare ndikohet nga muzika turke pasi që i gjithë rajoni kaloi 500 vjet si pjesë e Perandorisë Osmane, por folklori kosovar ruajti origjinalitetin. Hulumtimet arkeologjike tregojnë se sa e vjetër është kjo traditë dhe si është zhvilluar në mënyrë paralele me muzikën tjetër tradicionale në Ballkan. Shumë rrënjë u gjetën në shekullin e 5 si piktura në gurë duke treguar këngëtarë me instrumente. 

## Referime
Arat e Muhaxherëve

**Arat e Muhaxherëve** është një lokalitet i cili ndodhet 2 - 3 km në jug të Mitrovicës. Është fjala për pronat që i punuan vite me radhë shqiptarët e dëbuar nga Sanxhaku i Nishit nga autoritetet e Mbretërisë së Serbisë gjatë viteve 1877 - 1878. Nëpër të ftohtit e madh të asaj kohe pasi u strehuan siç mundën, u vendosën nëpër vendbanime të ndryshme, ndërsa këtu tokat i punonin me të tretën për llogari të bejlerëve dhe agallarëve mitrovicas.

## Referime
Zyra e Kryeministrit të Republikës së Kosovës

## Hyrje
Kryeministër aktual i Republikës së Kosovës është Albin Kurti.

## Linqe të jashtme
http://www.kryeministri-ks.net
Fisnik Gashi

**Fisnik Gashi** (lindur më 22 Dhjetor 1980 në Pejë) është mbrojtës i futbollit shqiptar nga Kosova  .

Pas ekipit te Kosovës Besa Pejë, vendoset në Maqedoni, dhe që nga viti 2005 deri më 2012 ka luajtur për KF Bashkimi and FK Renova.

## References
Ministria e Bujqësisë, Pylltarisë dhe Zhvillimit Rural e Kosovës

**Ministria për Bujqësi, Pylltari dhe Zhvillim Rural  - MBPZHR** e Kosovës është themeluar me Rregulloren 2001/19.

## Shih edhe 
* Qeveria e Kosovës

## Burimi i të dhënave
Arat e Shehrit

**Arat e Shehrit** ndodheshin në periferi të qytetit të Mitrovicës pranë fshatit Zhabar e Ultë. Këtu kishin pronat (bahçet) bejlerët dhe agallarët e qytetit dhe fshatarët e fshatrave përreth i punonin ato toka për llogari të tyre.

## Referime
Ministria e Financave, Punës dhe Transfereve (Kosovë)

**Ministria e Financave, Punës dhe Transfereve** është një nga ministritë përbërëse të qeverisë së Kosovës.

## Shiko edhe 
* Qeveria e Kosovës

## Lidhje të jashtme
* https://mf.rks-gov.net/ 
* https://www.facebook.com/MinistriaeFinancave/

parapamje|Ndërtesa e Ministrisë së Financave të Kosovës.|300x300px

## Referime
Xhevdet Muriqi

**Xhevdet Muriqi** (i lindur më 4 mars 1963) është një ish futbollist shqiptar kosovar i cili më së shumti është i njohur për kohën kur luante për FC Prishtinën gjatë viteve 1980 si pjesë e Gjeneratës së Artë.

## Karriera
## Prishtina
Muriqi luajti për FC Prishtinën  për tetë sezone në Ligën e Parë Jugosllave nga viti 1981 deri më 1989 me vëllain e tij Fadil Muriqin, dhe lojtarë të tjerë të rëndësishëm si Kujtim Shala, Fadil Vokrri,etj.

## Kroacia
Në sezonin 1989-90 së bashku me vëllain e tij më të madh Fadilin, ai u transferua në NK Rijeka dhe luajti atje një tjetër sezon në Ligën e Parë Jugosllave përpara se të transferohej në HNK Shibenik ku kaloi 8 sezone. Ai përfundoi karrierën e tij duke luajtur për ekipin e ligës së dytë NK Imotska Krajina.
Tim Judah

parapamje|Tim Judah në vitin 2012
**Tim Judah** (i lindur më 31 mars 1962) është gazetar anglez dhe analist politik i The Economist,i cili ka shkruar disa libra, kryesisht duke u fokusuar në Serbi dhe Kosovë.Poashtu në kohën e Revolucionit Euromaidan ai filloi të raportonte nga Ukraina.

Juda vijoi mësimet në shkollën Charterhouse,duke vazhduar kështu në Shkollën e Ekonomisë në Londër. Ai gjithashtu studioi në Shkollën e Ligjit dhe Diplomacisë Fletcher në Universitetin Tufts.  

Juda ka raportuar nga shumë vende në mbarë botën, përfshirë El Salvadorin, Irakun, Afganistanin, Ugandën, Korenë e Veriutdhe Ukrainën.

Në 1997 Juda shkroi veprën:"The Serbs: History, Myth and the Destruction of Yugoslavia" (Serbët: Historia, Miti dhe Shkatërrimi i Jugosllavisë), botuar nga Yale University Press.

Në vitin 2009, Juda ishte një bashkëpunëtor i lartë në Institutin Europian të Shkollës Ekonomike të Londrës.  Pikërisht atje ai zhvilloi konceptin e Jugosllavisë. 

Kohët e fundit, Juda ka shkruar edhe artikuj në lidhje me Luftën në Donbass.

Më 1 dhjetor 2015 Allen Lane / Penguin publikoi librin e tij:" "In Wartime: Stories from Ukraine" ("Në kohë lufte: Tregime nga Ukraina"). Ajo kombinoi reportazhin, intervistat dhe historinë.

Juda është i martuar me shkrimtaren dhe botuesen Rosie Whitehouse dhe ka pesë fëmijë, njëri prej të cilëve është gazetari Ben Judah.

Juda është president i bordit të Rrjetit Ballkanik të Gazetarisë Hulumtuese dhe anëtar i bordit të Iniciativës Kosovare për Stabilitet 

## Referime
Xhamia e Vojnocit

**Xhamia e Vojnocit** ruan gjendjen fillestare edhe pse në të ka pasur ndërhyrje.Themelet e saja janë me gurë, ndërsa muret me tulla. Tullat janë punuar nga dheu marrë aty afër fshatit, një përbërje argjilore sigurisht. Pas dhënies së formës me kallëpe, tullat janë pjekur në furra, të cilat kanë përdorë vetëm kashtën. 

## Historia 
Sipas Sahit Mehmetit, mësues pensionist 74 vjeçarë, ndërtimi i kësaj xhamia ka përfunduar më 1913.

## Dukja 
Objekti ishte ndërtuar nga Ramadan Syla. Në fasadën e hajatit ndodhen katër dritaretë mëdha, të cilat në anën e sipërme përfundojnë në formë konike. Salla e lutjeve ka 14 dritare, prej tyre 6 që janë në nivelin e dytë janë me gjysmëharqe. Mihrabi është i dekoruar me stalaktite, sidomos pjesa konike e tij, ndërsa pjesa tjetër është pikturuar me jeshile të çelur.

## Referime
Patrik Nuo

**Patrick Nuo** (i lindur më 31 gusht 1982) është një këngëtar dhe aktor zviceran-shqiptar.  Aktualisht ai jeton në Los Anxheles, California.

### Jeta e hershme
Nuo ka lindur dhe ëshë rritur në Luzern, Zvicër, ku ka jetuar deri në moshën 17 vjeçare. Nëna e tij është një zvicerane dhe babai i tij është një shqiptar etnik nga Kosova. Ai gjithashtu ka një vëlla më të vogël të quajtur Simon. Në moshën katërmbëdhjetë vjeçare, Nuo humbi shpresën për t'u bërë një lojtar i njohur i tenisit dhe vendosi të fokusohet në një karrierë muzikore. Pas disa hapave , ai arriti të shkojë në Hamburg, Gjermani, ku ai ishte angazhuar si një vokalist mbështetës për disa kengë. Ndërkohë ai gjithashtu punoi si model për projektet e bamirësisë.

### Karriera
Në vitin 2002, Patrick u takua me producentin dhe shkrimtarin David Jost, i cili ndihmoi Nuo të nënshkruajë një kontratë me Warner Music. Në muajt e ardhshëm, dueti krijoi një album të tërë, i cili u lëshua përfundimisht nën emrin Welcome në shtator 2003. Një sukses të lartë e arriti  në Zvicër dhe Gjermani ne 20 vendat e parë, Ne Gjermani iu shfaqen tre kenget e ti solo si këngë promovuese "5 days" dhe kenge përcjellse "Reanimate",e cila  edhe ne Zvicer arriti ne 18 vendat e parë. Në të njëjtin vit, Nuo u bashkua me Zeichen der Zeit, një projekt muzikës të  krishter "Du bist nicht allein" u bë një sukses i lartë në Gjermani . Një tjetër kënge në kuadër të albumit të vetë-titulluar , "Ein weiterer Morgen", hyri në dyzet vendat e parë të Këngëve Solo në Gjermani. 

Në maj 2005, albumi i dytë Nuo Superglue u lancua . Ndërkohë që nuk ishte aq i suksesshëm në anën komercaile në Gjermani. Dy nga solot e ti u lancuan nga Superglue: "Girl in the Moon" dhe "Beautiful". Kënga arriti kulminacionin duka arritur në renditjen e nëntë dhe të shtatë të këngëve më të mira  në Zvicër dhe Austri respektivisht.  Në vitin 2006, Nuo u bashkua me Zeichen der Zeit për të prodhuar albumin e tyre të dytë Gjenerata David (2006) dhe mori pjesë në një tjetër projekt të ndihmës jofitimprurëse

Në vitin 2007, pas një ndryshimi të kompanisë diskografike në Ariola Records, u lancua albumi i tretë i Nuo Nuo. Albumi gjerësisht nuk arriti të përputhej me suksesin e albumeve të tij të mëparshëm të studios dhe lancoi tri solo, prej të cilave  vetëm "Watchin 'Over You", arriti të bëj bujë.

Në vitin 2011 Nuo u bë anëtar i jurisë në serialin gjerman të Idol Deutschland sucht den Superstar së bashku me producentin Dieter Bohlen dhe këngëtaren Fernanda Brandao.

## Referimet
Valdrin Lluka

**Valdrin Lluka** është një ekzekutiv dhe sipërmarrës me mbi 12 vite eksperiencë në zhvillimin e sektorit privat, lidership dhe konsulencë menaxheriale. Ai mbanë titullin Master në Administrim Biznesi (MBA) nga **Universiteti i Minesotës (Carlson School of Management)** dhe Ekonomist nga Universiteti Amerikan në Bullgari. 

Gjatë eksperiencës së tij profesionale, Lluka ka dëshmuar aftësi për të zhvilluar, implementuar dhe menaxhuar aktivitete inovative promocionale për të tërhequr investime të huaja direkte në Kosovë dhe për të promovuar prodhimet vendore jashtë vendit përmes Agjencisë për Investime dhe Përkrahje të Ndërmarrjeve në Kosovë (KIESA), agjenci qeveritare nën Ministrinë e Tregtisë dhe Industrisë, ku ai shërbej për 4 vite në kapacitetin e Kryeshefit Ekzekutiv. 

Lluka ka udhëhequr Këshillin Kombëtar të Zonave Ekonomike, i emëruar nga Kabineti i Qeverisë së Republikës së Kosovës dhe ka shërbyer në disa borde për zhvillim ekonomik, brenda dhe jashtë Kosovës. Ka eksperiencë të gjerë me ndërtimin e brendeve, në nivel të kompanisë dhe shtetëror, dhe aftësi të mira analitike, komunikative, prezantuese dhe organizative, kryesisht të fituara përmes trajnimeve të ndryshme dhe projekteve në konsulencë menaxheriale në Kosovë dhe SHBA. 

Lluka së fundmi ka udhëhequr disa projekte në prodhim të produkteve të freskëta dhe të procesuara, duke punësuar mbi 200 punëtor dhe eksportuar 100% të prodhimit në tregjet e Bashkimit Evropian. Për më tepër, Lluka ligjëron lëndën e Ndërmarrësisë në Kolegjin Universum në Prishtinë, duke e kombinuar eksperiencën e tij me njohuritë më të fundit të ndërmarrësisë nga literaturat bashkëkohore. 

Ai gjithashtu është i angazhuar vullnetarisht si bashkudhëheqës i Bordit të **Fondit Kosovaro Amerikan të Edukimit (KAEF)**, fond ky i dedikuar për zhvillimin afat-gjatë ekonomik të Kosovës përmes edukimit të qytetarëve në top universitete Amerikane në nivelin Master.

## Referimet
Çerkezët në Kosovë

**Çerkezët e Kosovës** kanë origjinën nga Kaukazi Perëndimor, nga vendi i njohur si Çirkezia. Kjo popullatë myslimane u bë trup-mburojë kryesore e avancimit rus në Kaukaz, atëherë kur politika ruse e carit Aleksandër, në vitin 1820 ishte drejtuar gradualisht kah Kaukazi Verior.

Kjo luftë ka rezultuar me rezistencë të ashpër të popullatës vendase. Por, pas pushtimit, Rusia e përvetëson territori dhe në vitin 1857, rusi Dmitri Millutin proklamon idenë për dëbimin masiv të popullatës çerkeze.

Largimi i tyre bëhej kryesisht në drejtim të territoreve të sunduara nga Perandoria Osmane. Duke u larguar nëpërmjet Detit të Zi, shumë prej tyre kishin humbur jetën në det.
Sipas studiuesit Jusuf Osmani, llogaritet se prej vitit 1860-1870 në Kosovë janë vendosur deri në 40 mijë çerkezë. Ai thotë se pushteti osman çerkezët i shpërndau në mbi 30 vendbanime në Kosovë.

Kalorës të jashtëzakonshëm, trima të mëdhenj, besimtarë të devotshëm, të bukur… Janë këto disa nga karakteristikat e çerkezëve, popullit i cili njihet më njërën nga historitë më të trishta në historinë e njerëzimit.
Studiuesi i njohur anglez, Noel Malcolm, në librin e tij “Kosova” thekson dukshëm mospëlqimin e çerkezeve si nga ana e shqiptarëve, ashtu edhe nga serbët vendas. Ata i konsideronin çerkezët si popull të egër dhe primitiv dhe veçanërisht përshtypje iu bënte fakti që ata hanin mish kali.

## Referime
Dren Abazi

**Dren Abazi** (i lindur më 13 shkurt 1985 në Prishtinë, Kosovë) është këngëtar-kompozitor dhe producent. Po ashtu, ai është themeluesi i Zig Zag Orchestra, një grup i njohur në Kosovë, Shqipëri, dhe vende të tjera të Ballkanit. Muzika e tij është një bashkim i muzikës ballkanike, jazz, klezmer dhe rock.

## Biografia 
Edhe pse Dren Abazi debutoj në një moshë shumë të re si kitarist i bendeve të ndryshme lokale rock, ai fitoj vëmendjen e publikut dhe të madiave, si dhe depërtoi pasi krijoj bendin e tij Zig Zag Orchestra në vitin 2008. Ai u bë i famshëm shumë shpejt në vitin 2011, pas kompozimit dhe interpretimit të këngës "Ti dhe Unë", një duet me këngëtaren shqiptare Anjeza Shahini, e cila këngë u bë shpejt një hit në Shqipëri dhe u zgjodh kënga e vitit nga Top Channel.

Në vitin 2014, kënga e tij "Natën" u bë pjesë e soundtrack për filmin Let's Be Cops, në të cilin luajtën aktorët e famshëm Andy Garcia dhe Nina Dobrev. Përveç kësaj, kënga është pjesë e albumit Afterparty, të publikuar në vitin 2012 i cili fitoj edhe çmimin kombëtar KULT në Tiranë, Shqipëri, për albumin më të mirë shqiptar të vitit.

## Dren Abazi dhe Zig Zag Orchestra 
Orkestra kompozon dhe performin muzikë trans-etnike dhe multikulturore. Që nga viti 2009, bendi ka performuar në disa koncerte dhe festivale në mbarë Evropën. Në vitin 2015 Dren Abazi dhe Zig Zag Orchestra performuan në Jazz festivalin e famshëm në Sienne  dhe në Sunset Fefstival në Paris. Si edhe në muajin qershor në festivalin Fete de la Musique  i njohur edhe si Make Music Day në Paris. 

## Diskografia 
### Albumet 
* *Welcome to Prishtina* – Sansara (2003)
* *Afterparty* – Dren Abazi & Zig Zag orchestra (2012)

### Këngët 
* "Jorgjica" (2009)
* "I dehur jam" (2010)
* "Dasma" (2010)
* "Une ty moj" (2010)
* "Euphoria" (2010)
* "Iku me eren" (2011)
* "Ti dhe Une" (2011)
* "Pa fryme" (2011)
* "Naten" (2012)
* "Si Era" (2013)
* "Mes yjesh" (2013)
* "Mbreti Nates" (2014)
* "Sa Larg" (2014)
* "Du" (2015)

## Referimet
Agjencia Kosovare e Pronës

**Agjencia Kosovare e Pronës - AKP** është themeluar më 4 mars 2006 sipas Rregullores 2006/10 të Misionit të Administratës së Përkohshme të Kombeve të Bashkuara në Kosovë (UNMIK),  si agjenci administrative që funksionon në mënyrë të pavarur në përputhje me Kapitullin 11.2  të Kornizës Kushtetuese të Kosovës.

## Përmbledhje 
Agjencia është mandatuar sipas Rregullores së UNMIK-ut 2006/50  për zgjidhjen e kërkesave që rezultojnë nga Luftës së  Kosovës që ndodhi ndërmjet 27 shkurtit 1998 dhe 20 qershorit 1999 në lidhje me pronën e paluajtshme private, duke përfshirë pronën bujqësore dhe komerciale, dhe ka tre funksione kryesore; (a) të marrë, regjistrojë dhe zgjidhë pretendime specifike për pronat e paluajtshme private; (b) zbatimi i vendimeve juridikisht përfundimtare; dhe (c) administrimin e pronave të braktisura . AKP-ja ka juridiksion ekskluziv pranë Gjykatës Supreme të Kosovës për zgjidhjen e kërkesave për pronën e paluajtshme private që rezultojnë nga periudha e luftës së specifikuar më lart.

Sipas Rregullores, personeli dhe asetet e Drejtorisë për Banim dhe Pronë  përfshihen në AKP. Prandaj, AKP-ja merr përgjegjësinë për zbatimin e të gjitha kërkesave pronësore banesore që ishin në pritje deri më 4 mars 2006 dhe do të sigurojë zgjidhjen e tyre në mënyrë efektive dhe të shpejtë. Më tej, Komisioni për Kërkesa Pronësore dhe Banesore (KKPB) do të vazhdojë të vendosë për numrin e kufizuar të kërkesave të mbetura banesore që janë aktualisht në pritje para tij.

**Drejtoria për Çështje Pronësore dhe Banesore** dhe Komisioni i saj për **Kërkesa Pronësore dhe Banesore** fillimisht u krijuan me rregulloren e UNMIK-ut 1999/23  më 15 nëntor 1999 për të rregulluar të gjitha kërkesat individuale për banim dhe pronësi të lidhura me Luftën e Kosovës.

## Shih edhe 
* UNMIK-u
* Lufta e Kosovës
* Agjencia Kosovare e Privatizimit
* Kosova e administruar nga Kombet e Bashkuara

## Literatura 
* A. Dodson, V. Heiskanen, Kthimi i shtëpive dhe pronës në Kosovë, në: S. Leckie, Kthimi në shtëpi: Strehimi dhe të drejtat pronësore të refugjatëve dhe personave të zhvendosur, 2003, S. 225 ff. 
* K. Hassine, Drejtoria për Çështje Pronësore dhe Banesore/Komisioni i Kërkesave në Kosovë, Eine Studie zur Modellwirkung von HPD/CC für den internationalen Eigentumsschutz Privater – Mit einem Vorwort von Dr. Verlag 2009. ISBN&nbsp;978-3-7083-0620-9
* K. Hassine, Rregullimi i të Drejtave Pronësore në Kosovë dhe gjetkë – Ndikimi i COHRE si aktor joshtetëror për mbrojtjen ndërkombëtare të të drejtave të banimit, tokës dhe pronës, Shtojca: Propozimet për Komisionet për Kërkesa, Shkurt 2010. ISBN&nbsp;978-3-86553-340-1

## Referime
Agjencia Kosovare e Privatizimit

**Agjencia Kosovare e Privatizimit** themelohet si një organ i pavarur publik i cili i ushtron funksionet dhe përgjegjësitë në mënyrë plotësisht të pavarur, në bazë Ligjit të Kuvendit të Kosovës ligjit Nr. 05-/L-080 për ndryshimin dhe plotësimin e ligjit Nr. 04/L-034 i plotësuar dhe ndryshuar me ligjin Nr. 04/L-115 për përfundimin e mbikëqyrjes ndërkombëtare të pavarësisë së Kosovës.

AKP ka zotësi të plotë juridike, posaçërisht për të bërë kontrata, për të marrë, mbajtur ose shitur pronën, si dhe ka të gjitha kompetencat e vetëkuptueshme për përmbushjen në tërësi të detyrave dhe kompetencave të dhëna me këtë ligj; si dhe të padisë e të paditet në emër të saj. 

AKP themelohet si pasardhëse e Agjencisë Kosovare të Mirëbesimit të rregulluar në bazë të Rregullores së UNMIK-ut 2002/12 “Mbi Themelimin e Agjencisë Kosovare të Mirëbesimit”, me ndryshime, dhe të gjitha asetet dhe përgjegjësitë e saj do të jenë asete dhe përgjegjësi të AKP-së.

Dhoma e Veçantë ka juridiksion ekskluziv për të gjitha paditë kundër Agjencisë. 

1. Agjencia ka Bordin e Drejtorëve, Drejtorin Menaxhues dhe dy Zëvendësdrejtorë Menaxhues, Drejtorin e Sekretarisë Ekzekutive si dhe personelin profesional dhe teknik.

2. Bordi i bartë të gjitha kompetencat e Agjencisë. Bordi mund t'ia delegojë ushtrimin e kompetencave të veta Drejtorit Menaxhues, përveç kompetencave të rezervuara për Bordin sipas nenit 15.

3. Drejtori Menaxhues është kryeshefi ekzekutiv i Agjencisë. Drejtori Menaxhues dhe dy Zëvendësdrejtorët Menaxhues emërohen dhe shkarkohen nga Bordi. Ata ushtrojnë kompetencat e Agjencisë të cilat u janë dhënë atyre nga Bordi ose nga ky ligj.

4. Drejtori Menaxhues, nën kontrollin e përgjithshëm të Bordit, drejton veprimtarinë e zakonshme të Agjencisë. Drejtori Menaxhues është përgjegjës për organizimin, emërimin dhe shkarkimin e personelit, përveç për emërimin dhe shkarkimin e dy Zëvendësdrejtorëve Menaxhues dhe personelit tjetër që mund të caktohet nga Bordi. Drejtori Menaxhues ushtron kompetencat tjera që mund t'i delegohen nga Bordi.

Në përputhje me Ligjin e vjetër të AKP-së Nr. 03/L-067, mbledhja inaguruese e Bordit të AKP-së është mbajtur më 26 gusht 2008. Që nga atëherë, AKP-ja është duke vazhduar në Privatizimin dhe Likuidimin e Ndërmarrjeve Shoqërore (NSH-ve).

## Lidhje të jashtme
http://www.pak-ks.org/
Marrëvëshjet Ndërkombëtare të Kosovës

Marëveshjet ndërkombëtare paraqesin ligj për shtetet që janë palë të atyre marrëveshjeve. Si të tilla marrëveshjet ndërkombëtare në kuadër të së drejtës publike në përgjithësi njihen si burime të rëndësishme të së drejtës, sidomos të asaj ndërkombëtare. Ato krijojnë të drejta dhe detyrime për shtetetqë janë palë. Sa i përket nocioneve ka variante të ndryshme për marëveshjet ndërkombëtare, si traktate apo edhe të tjera. 
Marëveshjet ndërkombëtare mund të jenë të ndryshme. Teoria e së drejtës ndërkombëtare njeh këto lloje kryesore të marrëveshjeve ndërkombëtare :
* Marëveshjet ndërkombëtare kontrata;
* Marëveshjet ndërkombëtare ligjëbërëse;
* Marëveshjet ndërkombëtare legjislative ;

Secila nga këto lloje të marëveshjeve ndërkombëtare kanë specifikat e veta, natyrisht edhe dallimet.
Kushtetuta e Republikës së Kosovës, i ka dhënë hapësirë të theksuar marrëveshjeve ndërkombëtare, si kategori e rëndësishme në bazë të nenit 17.

## Marëdhëniet Ndërkombëtare
Në më pak se një dekadë, që nga shpallja e pavarësisë, Kosova në vazhdimësi ka forcuar dhe zgjeruar prezencën dhe subjektivitetin e saj ndërkombëtar. Brenda kësaj kornize kohore, ka arritur t’i sigurojë 115 njohje ndërkombëtare, të vendosë marrëdhënie diplomatike me 88 vende, që e kanë njohur Kosovën, si shtet të pavarur dhe sovran, përderisa vendosja e marrëdhënieve diplomatike me 26 shtete të tjera është në progres.

Anëtarësimi në Organizata Rajonale, Evropiane dhe Ndërkombëtare vazhdon të mbetet një prioritet kyç për Kosovën, pasi që konsiderohet si një proces vendimtarë për të përmirësuar pozicionin ndërkombëtarë të vendit si dhe për të përfituar nga mundësitë, që ofron secila organizatë për zhvillimin ekonomik, politik dhe social.

Anëtarësimi i Kosovës në organizatat ndërkombëtare, si një vend i pavarur dhe sovran nga vendimmarrësit vendorë, por edhe shumica e shoqërisë kosovare vlerësohet si një hap i rëndësishëm drejt përmbushjes së aspiratës së vendit për t'u bashkuar me BE-në, [NATO-n dhe OKB-në. Në Kosovë nuk ekziston asnjë parti politike apo iniciativë qytetare, që mbështet orientim tjetër alternativ nga ai i marrëdhënieve strategjike me Shtetet e Bashkuara dhe Bashkimit Evropian dhe anëtarësimit të plotë të vendit në strukturat evro-atlantike. Të gjitha sondazhet më kredibile ndërkombëtare, siç është edhe ai i Pew Research Center kanë dëshmuar se shqiptarët janë populli më **pro-amerikan**, përderisa anëtarësimi në Bashkimi Evropian dhe NATO ka mbështetje absolute nga Institucionet dhe populli.

Gjatë dhjetë viteve të fundit, Kosova është bërë anëtare e plotë dhe me të drejta të barabarta në mbi 60 organizata të ndryshme rajonale, evropiane dhe ndërkombëtare.  

Brenda ekzistencës së saj dhjetë vjeçare, Kosova ka arritur që të ketë një shtrirje të gjerë diplomatike pothuaj në çdo cep të botës. Si rezultat i kësaj, ajo sot numëron 25 Ambasada, 1 Mision Special, 6 Konsullata të Përgjithshme dhe 5 Konsullata.

* Ambasadat e Republikës së Kosovës

* Misionet Konsullore të Republikës së Kosovës

* Misionet e Huaja në Kosovë

## Referime
Arat e Zotnisë

**Arat e Zotnisë** ndodheshin në afërsi të Mitrovicës në territorin e fshatit Shupkovc. Sipas evakovimit të kujtimeve të të moshuarve fjala është për pronat e bejlerëve dhe agallarëve nga Mitrovica të cilat i punonin fshatarët e fshatarëve përreth. Këtu mbilleshin drithëra të bukës, kurse në kodrina edhe vreshta rrushi. 

## Referime
Argjentarët

**Argjendarët** gjenden në qendër të Mitrovicës dhe merren me përpunimin dhe shitjen e stolive të arit dhe argjendit. Këta zejtarë kanë punëtoritë e tyre dhe ofrojnë stoli ari e argjendi për nuset që në të kaluarën stoliseshin ditën e martesës apo gjatë festave të ndryshme. 

## Referime
Industria e letrës

**Industria e drurit dhe letrës** u vendos në disa qendra të vendit, ku prodhoheshin materiale të ndryshme si: dërrasa, parket, dyer, dritare, karrige, tavolina, mobilje të ndryshme, letra, letra ambalazhi.

Qyteti i Pejës, si një zonë e pasur me pyje, ka nxitur zhvillimin e kësaj industrie dhe kishte fabrikën më të famshme të fabrikave të drurit dhe fabrikave të mobiljeve. 
Në Deçan(fabrika e parketi); ‘Radusha’ (fabrika e dyerve dhe dritareve) në Istog; Fabrika e Mobiljeve dhe Tapicerive në Prishinë; ‘Javor’ - fabrika e përpunimit të drurit në Podujevë; Mulli prodhues i letrës dhe kartonit në Lipjan. Kjo industri ka punësuar më shumë se 8,000 punëtorë.

## Referimet
Marc Weller

Marc Weller është një ekzekutiv i lartë i pasurive të patundshme me mbi 20 vjet eksperiencë në zhvillimin dhe ndërtimin e projekteve të zhvillimit të pasurive të patundshme rezidenciale, komerciale dhe të përziera.

Në vitin 2013, zoti **Weller** dhe **Under Armor Founder**, kryetari dhe **CEO Kevin Plank** themeluan **Sagamore Development Company**, një kompani me shërbim të plotë të pasurive të paluajtshme me ekspertizë në blerje, zhvillim menaxhim ndërtimi dhe menaxhim të pronës.

Para themelimit të zhvillimit **Sagamore**, Z. Weller zotëronte dhe operonte **Denning LLC**, një ndërmarrje zhvillimi me përdorim të përzier, nga viti 2008 deri në vitin 2013. Ndërsa në **Denning**, **zoti Weller** ndërtoi njësi banimi të nivelit të tregut dhe të përballueshme në projektet urbane të zhvillimit me përdorim të përzier . Si Partner themelues dhe President, **Z. Weller** zhvilloi njësi banimi në zonën e Uashingtonit, me partnerë duke përfshirë kompanitë **JBG**, **Lowe Enterprises**, **Perry Real Estate Capita**l, **NFAHS**, çështjet urbane dhe **Distrikti i Kolumbias.**

Para kohës së tij në **Denning**, **LLC**, nga viti 2000 deri në vitin 2008, **z. Weller** themeloi dhe drejtoi kompaninë **Ellis Denning Construction and Development**, një kompani e specializuar për zhvillim dhe zhvillim të specializuar në projekte shumëfamilëse dhe të përziera. Si **Partner themelues** dhe **President**, ai krijoi dhe ndërtoi mijëra njësi banimi në **Uashington DC** dhe rrethinat përreth, si dhe një shumëllojshmëri të projekteve të përdorimit të përzier.

## Referime
Mbetjet e kishës së Seçishtes

Në fshatin **Seçishtë**, më saktë në perëndim të fshatit, në një kodër në të djathtë të rruugës që shpie'për Krevenik, ndodhen rrënojat e një kishe. Veç, gurëve, fragmenteve të qeramikës dhe të ndonjë qypi, vërehet edhe baza e kishës, që megjithatë mbulohet nga shkurret. Kishën e këtij fshati e shoqërojnë toponime të krishtera, si Lëdina e Kishës në perëndim dhe Lugi Kallogjerit në veri.

### Referime
Sabri Sarıoğlu

**Sabri Sarıoğlu** (lindi më 26 korrik 1984) është futbollistë turk i cili luan për skuadrën Göztepe.

## Karriera
### Galatasaray
Sabriu ka kaluar tërë karrierën e tij në klubin Galatasaray. Ai ishte në listën zyrtare të skuadrës Galatasaray për Ligën e Kampionënve UEFA në sezonin 2001-02. Sezoni 2001-02 shënoi gjithashtu hera e parë që ai u bë në stolin e Galatasaray për një ndeshje zyrtare, por ai nuk luajti një minutë të vetme. Ai bëri debutimin e tij konkurues për ekipin e parë në ndeshjen Super League të Turkcell në sezonin e ardhshëm, në 2002-03, kundër Trabzonspor më 4 maj 2003, në anën e drejtuar nga Fatih Terim.

Ai shënoi paraqitjen e tij të 100-të të Ligës për Galatasaray më 10 dhjetor 2006 kundër Bursaspor, duke shënuar një gol fantastike.

Pas largimit të ish-kapitenit Arda Turan në Atlético Madrid, ai u bë kapiteni i klubit në shtator 2011.

Kontrata e Sabri Sarıoğlu nuk u rinovua në fund të sezonit 2016-17 dhe karriera e tij në Galatasaray ishte efektivisht e gjatë.

### Göztepe
Në vitin 2017, ai bëri një kontratë me klubin Göztepe.

## Referime
Mbetjet e kishës së Rezhancës

'*Mbetjet e kishës së Rezhancës* - në fshatin Rezhancë ndodhet kisha e këtij fshati. Në bazën e kishës vërehet një gropë rreth 7x4m. Muret nuk duken, ato mund të zbulohen tek pas gërmimeve arkeologjike. Aty-këtu gjenden fragmente qeramike. Për pozitën që ka, mund të konstatohet se kisha kishte një pronë të konsiderueshme, në të cilën ndodhej edhe kroi. Rreth kroit janë rritur plepa dhe shelgje që paraqesin një panoramë të bukur të kishës së fshatit. Fshati Rezhancë është një vendbanim i hershëm, ndërsa veprimtari i kësaj ane, Shaban Çupi, beson se emrin e ka marrë nga fjala rezhdë, që sipas FGJSSH,-rezhda është një lloj bimë me theka, e cila rritet në rajonin e Hanit të Elezit.

### Referime
Çadrat e Nizamëve

**Çadrat e Nizamëve**-lokalitet (kodër) në afërsi të fshatit Brobniq. Sipas evakoimit të kujtimeve të përcjellura brezpasbrezi këtu vendoseshin ushtria e rregullt turke (nizamët) të cilët ngrenin këtu tendat (çadrat) dhe qëndronin me javë të tëra apo muaj të tërë. Ekspeditat ushtarake digjnin kullat e kundërshtarëve të qeverisë otomane e nganjëherë edhe fshatëra të tëra dhe ndëshkonin popullsinë civile në emër të "vendosjes së rendit dhe qetësisë në këto hapsira".
Baja e Mitrovicës (Bainska)

**Baja e Mitrovicës (Bainska)**
Fshat 10–12&nbsp;km në veriperendim të Mitrovicës. Në afërsi të këtij vendbanimi që në kohërat e lashta ekzistonte një burim me ujë të nxehtë (legjenda thotë se shëron shumë sëmundje). Gjurmët e lashtësisë në këtë vendbanim janë të shumta: gurët me mbishkrime romake, godinat mesjetare, manastiri etj. Sipas shënimeve kadastare të shtetit Osman Bainska në mesjetë ishte qytezë dhe kishte 12 hane. Banorët në të gjitha periudhat kanë qenë shqiptarë. Pas vitit 1912 numri i shqiptarëve filloi të bie. Pjesa më e madhe e tyre u shpërngulën në Turqi, ku edhe sot jetojnë pasardhësit e tyre. Në shtëpitë e tyre të lëna bosh pushteti serb kolonizoi serbë dhe malazezë. Pas mbarimit të Luftës së Dytë Botërore u shpërngulën në Mitrovicë dhe fshatërat e rrethinës edhe 10-12 familje tjera. Sot në këtë fshat jetojnë vetem familjet serbe.

## Refernca
Maddy grace

Maddy Grace është një fotomodele Amerikane. Maddy njihet gjithashtu si gjysmë motra e këngetares, tekstëshkrueses, aktores dhe kërcimtares Victoria Justice. Maddy ka lindur më 28 Mars 1996. Grace njihet gjithashtu si një vajzë me numër shumë të madh të fansave në instagram. Disa nga këto faqe të instagrameve janë :@themadgracefans @theemedgrace @m.addygrace, @themadgracefp, etj. Ndërsa instagrami i saj i vërtetë është @themadgrace me një numër të madh të fansave.
Ymer Xhaferi

Ymer Xhaferi (i lindur më 6 nëntor 1985 në Titova, Mitrovicë) është mesfushor shqiptar kosovar që luan për ekipin finlandez Veikkausliiga PK-35 Vantaa. Ai është paraqitur për kombëtaren e Kosovës. Para se të shkonte në Finlandë, Xhaferri luajti në ekipin kryesor të Kosovës KF KEK.

## Referimet
*Ymer Xhaferi
Lum Zhaveli

**Lum Zhaveli** (i lindur më 5 mars të vitit 1990) është një notues Kosovar Olimpik. Ai e përfaqësoi shtetin e tij, Kosovën tek Olimpiada Verore 2016 në stilin e lirë 50 metërsh të mashkujve, ku u rendit i 57-ti në kohën prej 24.32 sekondave. Ai nuk u kualifikua në gjysëmfinale. Zhaveli u diplomua në Universitetin e Arizonës në Tukson, dhe përfundoi masterin në shkenca kompjuterike në po të njëjtin universitet.

## Referime
Berat Hyseni

**Berat Hyseni** (lindi me 26 Tetor 1986) është lojtar Kosovar,i cili luan për KF Trepça'89 në ligën Kosovare.

## Karriera
Ai filloi karrierën e tij në Prishtinë me KF Flamurtarin por pastaj shkoi në Shqipëri ku luajti për KF Tiranën në Janar të 2008 pasi nënshkroi një kontrat 18-mujore me një klauzolë lirimi të një ekipi të huaj.Sidoqoftë ai mundi të kalojë 6 muaj të pa sukses para se të kalonte në Kosovë te KF Prishtina,duke nënshkruar një kontrat 12-mujore.Pas një sezoni të mirë në Kosovë **Hyseni** vendosi të kthehej përsëri në Shqipëri,kësaj here me Teuta Durrës.
Esat Bicurri

**Esat Bicurri** U lind në vitin 1948 ishte një këngëtar kosovar i muzikës popullore me origjinë shqiptare. Ai u ekzekutua nga forcat Jugosllave gjatë Luftës së Kosovës në vitin 1999 ku kufoma e tij u gjet dhe u rivendos vetëm në vitin 2004.

Ministria e Kulturës së Kosovës krijoi një çmim kombëtar të quajtur Esat Bicurri për përsosmëri në muzikë popullore dhe urbane..

## Jeta dhe veprimtaria e tij
Ai gjithashtu botoi dy libra të cilat quheshin:"Një këllëf me ar ta çova" dhe tjera, "Ahengjet Gjakovare në shekuj".Me këtë kuptojmë se ai ishte nga Gjakova.
Çarshia e Mitrovices

**Çarshia** - ndodhej në qendër të Mitrovicës së sotme afër gjimnazit. Këtu ishin të grumbulluara qindra dyqane zejtare si; saraqë, mbathtarë, këpuctarë, argjentarë, armëndreqës, orëtarë, nallepunues, thikëpunues etj ku punonin për nevoja të popullsisë së qytetit dhe fshatrave të rrethinës apo regjionni.

## Referime
Berberis Vulgaris

**Mëlçinja** (Berberis vulgaris) është bimë shkurre 1-2m e lartë me degë ngjyrë hiri,gjëmba të trefishta të gjata 1-2cm.Gjethet janë vezako-gjatore,anash të dhëmbëzuara 1-2cm të gjata,të këmbyera.Lulet janë në lulesa të varura,të verdha.Kupa ka 6 sepale,kurora ka 6 petale të çara në dysh.Si natyrore në Kosovë rritet në Pashtrik,në kullota malore-subalpine.

## Përdorimi
Fryti dhe lëvorja e rrënjëve përdoren si antihemorragjike dhe si tonik.Lëvorja ka veti të forta enështrënguese dhe efekt antihemorragjik,si laksativ,diuretik,spazmolitik.Frytet veprojnë mirë në qarkullimin e gjakut,oreks ,mjekimin e skrobutit,verdhëzës.
Bajri

**Bajri** - Kodrinë në periferi të qytetit e lartë 520 m mbi nivelin e detit. Ka pozitë të mirë gjeografike, andaj ushtria turke për ta mbrojtur qytetin nga sulmet eventuale të kryengritësve shqiptarë kishte ndritur kazermat ushtarake. Deri pas Luftës së Dytë Botërore ishte territor i pabanuar. Pas ndërtimit të shumë ndërrmarjeve ekonomike dhe shkollimit të popullsisë filloi lëvizja e banorëve në relacionin fshat-qytet. Në këtë mëmyrë u krijuan lagje të tëra afër qytetit. Sot ky lokalitet është i banuar dendur. Ka banorë nga të gjitha viset e Kosovës, mirëpo dominojnë ata me origjionë nga Shala e Bajgorës dhe Drenica

## Referncat
Industria e verës në Kosovë

**Kultura e kultivimit të rrushit dhe verës** ka një traditë të gjatë në Kosovë.
Gjatë "ditëve të lavdishme" të saj, industria e verës përfitoi nga 9,000 hektar vreshta, i ndarë në dy pronësi; në pronësi private dhe publike, si dhe kryesisht u përhap në pjesën jugore dhe perëndimore të Kosovës.
Pjesa më e madhe e prodhimit të verës ishte për eksport. Në vitin 1989, eksportet nga objekti i Rahovecit arritën në 40 milionë litra dhe kryesisht u shpërndanë në tregun gjerman.

## Shiko edhe 
* Stone Castle

## Referime
Erjon Kastrati

**Erjon Kastrati** (lindi më 30 Dhjetor 1994) basketbollistë kosovarë i cili luan si swingman për KB Trepça. Kastrati luan gjithashtu për kombëtaren kosovare.
Kisha e shëndrrimit në Pasjan,Gjilan

**Kisha e shëndrrimit në Pasjan** - Kisha është ndërtuar në vitin 1861, kur është ndërtuar edhe kisha e qytetit të Gjilanit. Përndryshe, kjo kishë është marrë në mbrojtje të përhershme nga IKMMK në vitin 1980, me nr.E.K.02-121/80. Në oborrin e kishës ndodhet kambanorja e të njëjtës kohë, sikundër edhe një aneks ndërtese më i ri sesa kisha. Në oborr ndodhet një stellë në të cilën është gravuar një kryq  latin.
Kisha i takon tipit të kishave njëanijatëshe. Sallës së lutjeve, përkatësisht naosit i paraprin një nartkes i mbyllur nga i cili hyhet në sallën e lutjeve. Hyrja i përngjan një tribelioni, ndërsa vetëm hapja e mesit është me arkadë. Ambioni është i vendosur në sallën e lutjeve, mu në mes të saj, si tek kishat paleokristiane. Ndoshta për këtë prifti i kësaj kishe e konsideron objektin si kishë të tipit latin.
Në anën e djathtë të prezbitumit ndodhet një karrige  që improvizon katedrën mbi sintron. Sanktuari është i rrethuar nga një kangjellë prej druri. Kangjella është e drejtë. Pranë saj ndodhet një mur i veqantë, që sipas përcjellësit serb, në të janë të vendosura copat e trupit të prerë të një vajze serbe. Pas sallës së lutjeve ndodhet altari, në të cilin nuk lejohet të futen femrat. Kisha përfundon me absidën gjysmërrethore.

## Referime
Shkodran Metaj

**Shkodran Metaj** (i lindur më 5 shkurt 1988 në Studenicë, Pejë) është një futbollist kosovar, i cili aktualisht luan për Flamurtarin në Superligën Shqiptare.

## Karriera
Metaj filloi të luante futboll me klubin amator VV Froombosch, përpara se të perzgjidhej nga klubi holandez FC Groningen, ku më pas hyri në sistemin e tyre të të rinjve.

Metaj gjithashtu përfaqësonte herë pas here Holandën në disa nivele të të rinjëve, duke përfshirë Holandën U16, Holandën U17 dhe Holandën U21. Vetëm para fillimit të sezonit të Eredivisie 2007-08, atij iu kërkua të bashkohej me skuadrën e të rriturve të FC Groningen. Më 2 shtator 2007, Metaj bëri debutimin e tij profesional në një ndeshje kundër AFC Ajax dhe më vonë nënshkroi një kontratë për shkak të skadimit në vitin 2012. 

## Flamurtari
Më 29 korrik 2014 Metaj nënshkroi një kontratë dyvjeçare me anën e Superligës shqiptare Flamurtari Vlorë si agjent i lirë.

## References
Albert Kaçiku

**Albert Kaçiku** (i lindur më 21 janar 1995) është një futbollist shqiptar i Kosovës që luan për Apolonia Fier në Divizionin e Parë Shqiptar.
## Referime
Kulla e orës në Gjilan

parapamje|250px|Sahat Kulla në Gjilan
**Kulla e orës** në Gjilan ishte një ndër objektet publike më karakteristike të trashëgimisë arkitektonike kulturore të Gjilanit. Me sahatkullën shpesh identifikohej edhe Gjilani. Për këtë objekt karakteristik mungojnë të dhënat e nevojshme dokumentare, sidomos ato më të hershme, si për vitin e ndërtimit ashtu edhe për detajet e tjera. Nga disa të dhëna të autorëve të huaj, por edhe vendës, të bazuar në të dhëna memoriale, Sahat Kulla është ndërtuar nga Bahti bej Gjinolli, menjëherë pas vendosjes në Gjilan dhe fillimisht si kullë mbrojtëse për t'u shndërruar më vonë në Sahat Kullë.

## Histori 
Sahatkulla u ndërtua prej gurësh të mëdhenj, të gdhendur, me dritare anash, të qitura me mbajtëse prej druri, mandej kishte oxhakun dhe pirgun me orën e vendosur në maje. Kjo bënte që më tepër t'i ngjante një pirgu observimi (vëzhgim),e ndërtuar ndoshta edhe për këtë qëllim. Sipas disa vizitorëve dimensionet e kullës ishin : gjerësia e themelit ishte 8m., lartësia nga toka deri te baza e kulmit 9m., kurse deri në majë 11m., pirgu ishte 5 m i larte dhe 1.50m i gjerë, gjerësia e katit të tretë me anësorët ishte 11.50m.,kurse lartësia 3.50.,kështu që nga toka deri në maje të pirgut kishte gjithsej 15-16m.

Hapësira e saj shfrytëzohej edhe për takime të ndryshme. Në të mbaheshin edhe takimet e Islihatit. Ndërtimi i saj ishte bërë sipas traditës për sahat kullat, në qendër të qytetit (Çarshi), skaj rrugës kryesore në afërsi të Sarajit. Ora, e vendosur në këmbanore, shënonte kohën e saktë dhe shërbente për orientimin e banorëve të qytetit, zejtarëve e tregtarëve dhe kalimtarët e rastit.

parapamje|majtas|Gjilani në janar
Sahat Kulla u rrënua nga pushtetarë të kohës rreth vitit 1922-23, mbase për t'iu marrë ora, e cila edhe tani qëndron e vendosur në kumbonaren e kishës ortodokse serbe të qytetit, të ndërtuar më 1938. Tiktaket e kësaj ore dëgjoheshin deri para një kohe nga këmbanorja e kishës. Sipas pasardhësve të familjes Gjinolli, ora e njëjtë gjendet e vendosur në Sahat Kullën e Prishtinës dhe se, që të dyja ishin blerë në Rusi, nga Jashar Pashë Gjinolli, sundimtar i Prishtinës, dhe të dyja u vendosën në vitet 1830.

Ndërkaq, historiografia bën fjalë për një këmborë të dërguar për Sahat Kullën e Gjilanit nga Mahmut Pashë Rrotlla i Prizrenit, si trofe lufte pas shuarjes së Kryengritje së Dytë serbe më 1813. Mahmut Pashë Rrotlla, mik dhe bashkëpunëtor i Maliq Pashë Gjinollit, me atë rast kishte dërguar edhe dy këmbora të tilla iedhe në Prizren, të cilat edhe ishin vendosur, njëra në Sahat Kullën e kalasë së qytetit dhe tjetra në fshatin Mamush. Më tej thuhet se këmborës së Gjilanit më vonë i humbi çdo gjurmë.

Ora publike me këmbanoren e saj qytetit i jepte hijëshi dhe, përveç kohës së saktë përmes një tiktaku të veçantë të saj, qytetarët njoftoheshin për ardhjen e vizitorëve në qytetin e tyre. E rrënuan ata që nuk ia ditën vlerën apo ata që deshën ta varfërojnë e ta zhveshin Gjilanin nga vlerat e tij të lashta monumentale kulturore, historike e arkitekturore.

## Referime